
ఇటీవల కేంద్ర ప్రభుత్వం గోవధ నిషేధం గురించి తీసుకున్న నిర్ణయాన్ని అందరూ హర్షిస్తున్నారు. పశు పక్ష్యాదులపైనా, ప్రజలపైనా చిత్తశుద్ధితో ఏపని చేసినా అందరూ సంతోషించే విషయమే. కాకుంటే ఇందులో మంచి చెడుల విశ్లేషణ కూడా అవసరం. ఏ ప్రభుత్వమైనా ఒక నిర్ణయం తీసుకోకముందు మేధావులైన వారితో సంప్రదించాలి. ఈ దార్శనిక దృష్టి మన ప్రభుత్వ పెద్దలకు కొరవడింది. దేశవ్యాప్త లెక్కల ప్రకారం ఆవులు, దున్నలు 19 కోట్లకు పైగా, అందులో సగం సుమారు 11కోట్ల గేదెలు ఉన్నాయి. ప్రభుత్వాల విధానాలతో దేశవ్యాప్తంగా రైతు కుదేలైపోయి తాను బ్రతకడమే కష్టమైన పరిస్థితుల్లో... పశుగ్రాసం కూడా కరువై పశువుల్ని మాత్రం ఎక్కడో సంతలో తెగనమ్మి తన భారాన్ని దించుకుంటున్నాడు. వయసు పైబడ్డ పశుసంపదను భరించలేక అమ్ముకుంటున్న రైతు మెడమీద కత్తే ఈ చట్టం. పశు సంహరణ ఎవ్వరూ కోరుకోవడం లేదు. అమ్మేవాడు, కొనేవాడు రైతులే కావాలనేది కూడా మంచిది కాదు. అమ్మే, కొనే ప్రతి రైతు తాను సేద్యం చేస్తున్నట్లు ధృవీకరణ పత్రం చూపాలనే నిబంధన అక్షరాస్యత లేని రైతుల బ్రతుకుల్లో కూడా లైసెన్స్ల వ్యవస్థను బలవంతంగా జొప్పించడమే. అసంబద్ధ నిర్ణయాలతో వ్యవస్థలను చిన్నాభిన్నం చేయటం తగదు. పశువుల పెంపకందార్లకు పశుగ్రాసం చౌకడిపోల ద్వారా అందించే ఏర్పాటు చేయాలి. దేశవ్యాప్తంగా ఉన్న పశువుల సంతల్లో సరైన సౌకర్యాలు ఏర్పాటు చేయాలి. అసలు కేంద్రప్రభుత్వమే ఈ పశు సంపదను పశు సంవర్థక శాఖ ద్వారా ఖరీదు చేసే ఏర్పాటు, వాటిని పోషించే బాధ్యత తీసుకోవడం లేదా ధార్మిక సంస్థల పీఠాధిపతులు నిర్విఘ్నంగా, నిర్విరామంగా గోమాత సేవగా భావించి అమలుచేస్తున్న ఆవులు, పశువుల పెంపకం విభాగానికి వారితో మాట్లాడి వాటిని తరలించే ఏర్పాటుచేయడం లాంటి నిర్ణయాలు తీసుకోవచ్చు. ఏ సమస్యనైనా ప్రభుత్వాలు సరిగా పర్యవేక్షించే సమర్థత లేనప్పుడు ప్రజలు స్వేచ్ఛగా వారి మానాన వారు బ్రతికే అవకాశం ఇవ్వాలి. అంతేకానీ ఓట్లకోసం, సీట్లకోసం లేదా సంచాలనాల కోసం ప్రత్యేకమైన నిబంధనలు సమాజం మీద రుద్దకూడదనేది ప్రజాభిప్రాయం.- జోస్యుల వేణుగోపాల్, ఈ-మెయిల్ ద్వారా

iteevala kendra prabhutvam govadha nishedham gurinchi teesukunna nirnayaanni andaruu harshistunnaru. pashu pakshyaadulapainaa, prajalapainaa chittasuddhito epani chesina andaruu santoshinche vishayame. kakunte indulo manchi chedula vislaeshana kuudaa avasaram. e prabhutvamainaa oka nirnayam teesukokamundu medhaavulaina vaaritho sampradinchaali. ee daarsanika drushti mana prabhutva peddalaku koravadindi. deshavyaapta lekkala prakaaram aavulu, dunnalu 19 kotlaku paiga, andulo sagam sumaru 11kotla gedelu unnaayi. prabhutvaala vidhaanaalatoe desavyaaptamgaa raitu kudelaipoyi taanu bratakadame kashtamaina paristhitullo... pasugraasam kuudaa karuvai pasuvulni maatram ekkado santalo teganammi tana bhaaraanni dinchukuntunnadu. vayasu paibadda pasusampadanu bharinchaleka ammukuntunna raitu medameeda katte ee chattam. pashu samharana evvaruu korukovadam ledu. ammevadu, konevadu raitule kavalanedi kuudaa manchidi kaadu. amme, kone prati raitu taanu sedyam chestunnatlu dhruveekarana patram chuupaalanee nibandhana aksharaasyata laeni raitula bratukullo kuudaa licensla vyavasthanu balavantamgaa joppinchadame. asambaddha nirnayaalato vyavasthalanu chinnabhinnam cheyatam tagadu. pasuvula pempakandaarlaku pasugraasam choukadipola dwara andinche erpaatu cheyali. desavyaaptamgaa unna pasuvula santallo saraina soukaryaalu erpaatu cheyali. asalu kendraprabhutvame ee pashu sampadanu pashu samvarthaka saakha dwara khareedu chese erpaatu, vaatini poshinche baadhyata teesukovadam leda dharmika samsthala peethaadhipathulu nirvighnamgaa, nirviraamamgaa gomata sevaga bhavinchi amaluchestunna aavulu, pasuvula pempakam vibhaagaaniki vaaritho matladi vaatini taralinche erpatucheyadam lanti nirnayaalu teesukovachhu. e samasyanaina prabhutvaalu sarigaa paryavekshinche samarthata lenappudu prajalu swechhagaa vaari maanaana vaaru bratike avakaasam ivvali. antekani otlakosam, seetlakosam leda sanchaalanaala kosam pratyekamaina nibandhanalu samajam meeda ruddakudadanedi prajabhiprayam.- josyula venugopal, ee-mail dwara